CELEX: 52017PC0529
Language: mt
Date: 2017-05-22 00:00:00
Title: Rakkomandazzjoni għal DEĊIŻJONI TAL-KUNSILL li tabroga d-Deċiżjoni 2014/56/UE dwar l-eżistenza ta' żbilanċ eċċessiv fil-Kroazja

IL-KUMMISSJONI EWROPEA
            Brussell, 22.5.2017
            COM(2017) 529 final
            Rakkomandazzjoni għal
            DEĊIŻJONI TAL-KUNSILL
            li tabroga d-Deċiżjoni 2014/56/UE dwar l-eżistenza ta' żbilanċ eċċessiv fil-Kroazja
            
               
         
         
            
            
               
            
            
               Rakkomandazzjoni għal
            
            
               DEĊIŻJONI TAL-KUNSILL
            
            
               li tabroga d-Deċiżjoni 2014/56/UE dwar l-eżistenza ta' żbilanċ eċċessiv fil-Kroazja
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(12) tiegħu,
            
            
               Wara li kkunsidra r-rakkomandazzjoni tal-Kummissjoni,
            
            
               Billi:
            
            
               (1)Fit-28 ta' Jannar 2014, wara li saret rakkomandazzjoni mill-Kummissjoni, il-Kunsill iddeċieda, bid-Deċiżjoni 2014/56/UE
                  1
               , f'konformità mal-Artikolu 126(6) tat-Trattat, li kien jeżisti defiċit eċċessiv fil-Kroazja. Il-Kunsill innota li d-defiċit tal-gvern ippjanat għall-2014 kien ta’ 5,5 % u għalhekk iktar mill-valur referenzjarju ta' 3 % tal-PDG skont it-Trattat. Id-dejn gross tal-amministrazzjoni pubblika kien ippjanat li jilħaq it-62 % tal-PDG fl-2014, li kien ogħla mis-60 % tal-valur referenzjarju tal-PDG skont it-Trattat.
            
            
               (2)Fl-istess data, skont l-Artikolu 126(7) tat-Trattat u l-Artikolu 3(4) tar-Regolament tal-Kunsill (KE) Nru 1467/97, il-Kunsill, abbażi ta' rakkomandazzjoni mill-Kummissjoni, bagħat rakkomandazzjoni lill-Kroazja bl-għan li s-sitwazzjoni tad-defiċit eċċessiv tinġieb fi tmiemha sa mhux aktar tard mill-2016. 
            
            
               (3)Fit-2 ta’ Lulju 2014, il-Kummissjoni kkonkludiet li l-Kroazja kienet ħadet azzjoni effettiva f’konformità mar-Rakkomandazzjoni tal-Kunsill tat-28 ta’ Jannar 2014 skont l-Artikolu 126(7) tat-Trattat.
            
            
               (4)Skont l-Artikolu 4 tal-Protokoll dwar il-proċedura ta’ defiċit eċċessiv anness mat-Trattati, il-Kummissjoni tipprovdi d-dejta għall-implimentazzjoni ta' din il-proċedura. Bħala parti mill-applikazzjoni ta' dak il-Protokoll, l-Istati Membri għandhom jinnotifikaw data dwar id-defiċit u d-dejn tal-gvern kif ukoll dwar varjabbli assoċjati oħra darbtejn fis-sena, jiġifieri qabel l-1 ta' April u qabel l-1 ta' Ottubru, skont l-Artikolu 3 tar-Regolament tal-Kunsill (KE) Nru 479/2009
                  2
               . 
            
            
               (5)Jinħtieġ li l-Kunsill jieħu deċiżjoni biex iħassar id-deċiżjoni dwar l-eżistenza ta' defiċit eċċessiv fuq il-bażi tad-dejta notifikata. Barra minn hekk, deċiżjoni dwar l-eżistenza ta' defiċit eċċessiv jinħtieġ li tiġi revokata biss jekk il-previżjonijiet tal-Kummissjoni jindikaw li d-defiċit ma jkunx se jaqbeż il-limitu ta' 3 % tal-PDG tul il-perjodu tal-previżjoni u l-proporzjon tad-dejn jissodisfa l-element li jħares 'il quddiem tal-valur referenzjarju tad-dejn
                  3
               .
            
            
               (6)Abbażi tad-dejta pprovduta mill-Kummissjoni (Eurostat) skont l-Artikolu 14 tar-Regolament (KE) Nru 479/2009, wara n-notifika ta' April 2016 mill-Kroazja, u abbażi tal-programm ta' konverġenza tal-2017 u t-tbassir tar-rebbiegħa 2017 tal-Kummissjoni, il-konklużjonijiet li ġejjin huma ggarantiti:
            
            
               –Fl-2016, id-defiċit ġenerali tal-gvern laħaq 0,8% tal-PDG, minn 3,4 % tal-PDG fl-2015. Dan it-titjib kien dovut l-aktar għal (i) żieda fid-dħul minħabba tkabbir b’saħħtu tal-PGD, u (ii) trażżin min-naħa tal-infiq. B’hekk, id-defiċit inġieb taħt il-valur ta’ referenza tat-Trattat ta’ 3 % tal-PDG sal-iskadenza stabbilita mill-Kunsill. 
            
            
               –Il-programm ta' konverġenza għall-perjodu 2017-2020, ippreżentat mill-gvern Kroat fis-27 ta' April 2017, jippjana li d-defiċit tal-gvern jitla’ għal 1,3 % tal-PDG fl-2017, u jinżel lura għal 0,8 % tal-PDG fl-2018. It-tbassir tar-rebbiegħa 2017 tal-Kummissjoni jbassar defiċit ta' 1,1 % tal-PDG fl-2017, u ta' 0,9 % tal-PDG fl-2018. B'hekk, id-defiċit mistenni li jibqa' taħt il-valur ta' referenza tat-Trattat ta' 3 % tal-PDG matul il-perjodu ta' tbassir.
            
            
               –Il-bilanċ strutturali, il huwa l-bilanċ tal-amministrazzjoni pubblika aġġustat għaċ-ċiklu ekonomiku u nett minn miżuri ta' darba u miżuri temporanji oħrajn, ittejjeb bi 3.0 % tal-PDG fil-perjodu 2014-2016. 
            
            
               –Il-proporzjon tad-dejn gross tal-gvern mal-GDP laħaq il-quċċata ta’ 86,7 % fl-2015 u niżel għal 84,2 % fl-2016 minħabba tisħiħ tal-PDG u aġġustamenti fl-istock-flow lejn it-tnaqqis tad-dejn. It-tbassir tar-rebbiegħa tal-2017 tal-Kummissjoni jipprevedi li l-proporzjon tad-dejn se jonqos aktar għal 79,4 % fl-2018, sostnut minn tkabbir b’saħħtu tal-PDG nominali. Fuq din il-bażi, l-proporzjon tad-dejn tal-2016 jissodisfa l-element li jħares ’il quddiem tal-valur referenzjarju tat-tnaqqis tad-dejn.
            
         
         
            
               (7)Skont l-Artikolu 126(12) tat-Trattat, deċiżjoni tal-Kunsill dwar l-eżistenza ta' defiċit eċċessiv għandha tiġi revokata meta, fil-fehma tal-Kunsill, tkun saret korrezzjoni tad-defiċit eċċessiv fl-Istat Membru kkonċernat.
            
            
               (8)Fil-fehma tal-Kunsill, id-defiċit eċċessiv fil-Kroazja ġie kkoreġut u d-Deċiżjoni 2014/56/KE għalhekk jinħtieġ li tiġi abrogata.
            
            
               (9)Mill-2017, is-sena ta’ wara l-korrezzjoni tad-defiċit eċċessiv, il-Kroazja hija soġġetta għall-parti preventiva tal-Patt ta’ Stabbiltà u Tkabbir. Wara li laħqet l-objettiv ta’ terminu medju tagħha diġà fl-2016, jinħteġ li l-Kroazja tevita li tiddevja mill-objettiv tagħha u tikkonforma mal-kriterju tad-dejn skont l-Artikolu 2(1a) tar-Regolament (KE) Nru 1467/97,
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Minn din l-evalwazzjoni ġenerali, jista' jiġi konkluż li s-sitwazzjoni ta' defiċit eċċessiv fil-Kroazja ġiet ikkoreġuta.
            
            
               Artikolu 2
            
            
               Id-Deċiżjoni 2014/56/UE hija b'dan imħassra.
            
            
               Artikolu 3
            
            
               Din id-Deċiżjoni hija indirizzata lir-Repubblika tal-Kroazja.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Id-Deċiżjoni tal-Kunsill 2014/56/UE tat-28 ta' Jannar 2014 dwar l-eżistenza ta' żbilanċ eċċessiv fil-Kroazja (ĠU L 36, 6.2.2014, p. 13).
               
               
                  
                     (2)
                  Regolament tal-Kunsill (KE) Nru 479/2009 tal-25 ta' Mejju 2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea (ĠU L 145, 10.6.2009, p. 1).
               
               
                  
                     (3)
                  B'konformità mal-Ispeċifikazzjonijiet dwar l-implimentazzjoni tal-Patt ta' Stabbiltà u Tkabbir u l-Linji Gwida dwar il-format u l-kontenut ta' Programmi ta' Stabbiltà u Konverġenza, disponibbli fis-sit:
                     http://ec.europa.eu/economy_finance/economic_governance/sgp/pdf/coc/code_of_conduct_en.pdf.